Na temelju članka 36. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17; dalje u tekstu: Zakon) i članka 43. Statuta Općine Kloštar Ivanić („Glasnik Zagrebačke županije“ broj 04/18)Općinski načelnik dana 05.02.2019. godine donosi sljedeću

**ODLUKU**

**o imenovanju lokalnog koordinatora**

za obavljanje i koordinaciju poslova strateškog planiranja

za Općinu Kloštar Ivanić

**Članak 1.**

Za lokalnog koordinatora za obavljanje i koordinaciju poslova strateškog planiranja na razini Općine Kloštar Ivanić imenuje se Dejan Dokmanić zaposlen na radnom mjestu „referent za komunalne djelatnosti i gospodarstvo“, broj telefona 01/2823-140, broj mobitela 099/3295-677, e-mail [dejan.dokmanic@klostar-ivanic.hr](mailto:dejan.dokmanic@klostar-ivanic.hr).

Za zamjenika lokalnog koordinatora iz stavka 1ovog članka imenuje se Marija Kušar zaposlena na radnom mjestu „komunalni redar“, broj telefona 01/2823-140, broj mobitela 099/2699-651, e-mail [marija.kusar@klostar-ivanic.hr](mailto:marija.kusar@klostar-ivanic.hr).

**Članak 2.**

Lokalni koordinator obavlja sljedeće poslove:

1. koordinira i nadzire izradu akata strateškog planiranja od značaja za Općinu Kloštar Ivanić iz članaka 25. i 26. Zakona za koje ih ovlasti Općinski načelnik;

2. provjerava usklađenost akata strateškog planiranja od značaja za Općinu Kloštar Ivanić iz točke 1. ovoga stavka s aktima strateškog planiranja više ili jednake hijerarhijske razine i o tome podnosi izvješće Općinskom načelniku i Koordinacijskom tijelu;

3. nadzire i prati provedbu akata strateškog planiranja iz točke 1. ovoga stavka te izvješćuje Općinskog načelnika, regionalnog koordinatora i Koordinacijsko tijelo o njihovoj provedbi;

4. koordinira poslove na razini Općine Kloštar Ivanić vezane uz planiranje i provedbu razvojnih projekata;

5. obavlja upis razvojnih projekata od značaja za Općinu Kloštar Ivanić u registar projekata iz članka 46. Zakona;

6. surađuje s Koordinacijskim tijelom, regionalnim koordinatorima i drugim lokalnim koordinatorima na poslovima strateškog planiranja i upravljanja razvojem i

7. obavlja i druge poslove sukladno Zakonu.

**Članak 3.**

Ova Odluka stupa na snagu danom donošenja, a objaviti će se u Glasniku Zagrebačke županije.

KLASA: 302-02/19-01/02

URBROJ: 238/14-02-19-2

Kloštar Ivanić, 05.02.2019.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

  Načelnik:

Željko Filipović